Document ID: 32011R0186

32011R0186
L 053/41
SLUŽBENI LIST EUROPSKE UNIJE
UREDBA KOMISIJE (EU) br. 186/2011
od 25. veljače 2011.
o izmjeni Priloga I. Uredbi (EZ) br. 689/2008 Europskog parlamenta i Vijeća o izvozu i uvozu opasnih kemikalija
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 689/2008 Europskog parlamenta i Vijeća od 17. lipnja 2008. o izvozu i uvozu opasnih kemikalija (1), a posebno njezin članak 22. stavak 4.,
budući da:
(1)
Uredbom (EZ) br. 689/2008 provodi se Roterdamska konvencija o postupku prethodnog pristanka za određene opasne kemikalije i pesticide u međunarodnoj trgovini, potpisana 11. rujna 1998. i odobrena u ime Zajednice Odlukom Vijeća 2003/106/EZ (2).
(2)
Prilog I. Uredbi (EZ) br. 689/2008 trebalo bi izmijeniti kako bi se u obzir uzele regulatorne mjere u pogledu određenih kemikalija poduzete u skladu s Direktivom Vijeća 91/414/EEZ od 15. lipnja 1991. o stavljanju sredstava za zaštitu bilja na tržište (3), Direktivom 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (4) te Direktivom (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH), osnivanju Europske agencije za kemikalije i izmjeni Direktive 1999/45/EZ i o stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94, kao i Uredbe Vijeća 76/769/EEZ i uredaba Komisije 91/155/EEZ, 93/67/EEZ, 93/105/EZ i 2000/21/EZ (5).
(3)
Tvar klorat nije uvrštena kao aktivna tvar u Prilogu I. Direktivi 91/414/EEZ i tvar klorat nije uvrštena kao aktivna tvar u priloge I., I.A i I.B Direktivi 98/8/EZ, što znači da je klorat zabranjeno upotrebljavati u pesticidima pa bi ga stoga trebalo dodati na popise kemikalija u dijelovima 1. i 2. Priloga I. Uredbi (EZ) br. 689/2008.
(4)
Tvari benfurakarb, kaduzafos, karbofuran i triciklazol nisu uvrštene kao aktivne tvari u Prilog I. Direktivi 91/414/EEZ, što znači da ih je zabranjeno upotrebljavati u pesticidima pa bi ih stoga trebalo dodati na popise kemikalija u dijelovima 1. i 2. Priloga I. Uredbi (EZ) br. 689/2008.Dodavanje navedenih tvari u dio 2. Priloga I. odgođeno je zbog novog zahtjeva za uvrštavanje u Direktivu 91/414/EEZ prema članku 13. Uredbe Komisije (EZ) br. 33/2008 od 17. siječnja 2008. o određivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za procjenu aktivnih tvari koje su bile dio programa rada iz članka 8. stavka 2. navedene Direktive, ali nisu bile uvrštene u njezin Prilog I. (6). Podnositelji zahtjeva povukli su navedeni novi zahtjev, što znači da više nema razloga za odgodu dodavanja u dio 2. Priloga I. Stoga bi tvari benfurakarb, kaduzafos, karbofuran i triciklazol trebalo dodati na popis kemikalija u dijelu 2. Priloga I. Uredbi (EZ) br. 689/2008.
(5)
Tvar metomil uključena je kao aktivna tvar u Prilog I. Direktivi 91/414/EEZ, što znači da metomil više nije zabranjeno upotrebljavati u potkategoriji „pesticida iz skupine proizvoda za zaštitu bilja”. Zato bi unos u dijelu 1. Priloga I. Uredbi (EZ) br. 689/2008 trebalo izmijeniti kako bi se navedena promjena uzela u obzir.
(6)
Tvar malation uključena je kao aktivna tvar u Prilog I. Direktivi 91/414/EEZ, što znači malation više nije zabranjeno upotrebljavati u potkategoriji „pesticida iz skupine proizvoda za zaštitu bilja”; tvar malation nije uključena kao aktivna tvar u priloge I., I.A ili I.B Direktivi 98/8/EZ što znači da je zabranjeno upotrebljavati tvar malation u potkategoriji „ostali pesticidi, uključujući biocide”. Zato bi unos u dijelu 1. Priloga I. Uredbi (EZ) br. 689/2008 trebalo izmijeniti kako bi se navedene promjene uzele u obzir.
(7)
Novi zahtjev prema članku 13. Uredbe (EZ) br. 33/2008 podnesen je za aktivnu tvar flurprimidol koji zahtijeva novu odluku o uvrštavanju u Prilog I. Direktivi 91/414/EEZ te bi, stoga flurprimidol trebalo isključiti s popisa kemikalija u dijelu 2. Priloga I. Uredbi (EZ) br. 689/2008.Odluku o dodavanju na popis kemikalija u dijelu 2. Priloga I. ne bi trebalo donijeti prije nego bude dostupna nova odluka o statusu tvari prema Direktivi 91/414/EEZ.
(8)
Unosi u dijelovima 1. i 2. Priloga I. Uredbi (EZ) br. 689/2008 koji se odnose na tvar parakvat nisu usklađeni i dovoljno jasni kad se radi o brojevima šifri te ih stoga treba izmijeniti unošenjem brojeva šifri koji najviše odgovaraju.
(9)
Stoga je sukladno tome potrebno izmijeniti Prilog I. Uredbi (EZ) br. 689/2008.
(10)
Kako bi se državama članicama i industriji omogućilo dovoljno vremena za poduzimanje potrebnih mjera, trebalo bi odgoditi primjenu ove Uredbe.
(11)
Mjere predviđene ovom Uredbom u skladu su s mišljenjem Odbora osnovanog člankom 133. Uredbe (EZ) br. 1907/2006,
DONIJELA JE OVU UREDBU:
Članak 1.
Prilog I. Uredbi (EZ) br. 689/2008 izmjenjuje se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. svibnja 2011.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. veljače 2011.

Labels: 3
1
20